text: Roses ret homenatge al campió del món de Moto3, Maverick Viñales - Esport3 - TV3 i Catalunya Ràdio
  Roses ret homenatge al campió del món de Moto3, Maverick Viñales
  Mig miler d'aficionats han rebut el nou campió del món de Moto3, Maverick Viñales, en l'arribada a la seva localitat natal de Roses. El jove campió, acompanyat en tot moment pel seu cosí Isaac, també pilot de Moto3, ha fet una rua per alguns dels carrers de la població gironina, abans de dirigir-se a l'ajuntament.
  11/11/2013 - 23.14
  "Gràcies a tots els que heu desafiat el vent i el fred per ser aquí. El meu agraïment per tot el suport que m'heu donat al llarg de tota la temporada", ha dit Viñales. "Al principi vaig tenir una lesió molt dura que em va costar superar. L'any que ve treballaré en la nova categoria per tornar a ser aquí", ha afegit.